CELEX: 62010CA0206
Language: lt
Date: 2011-05-05 00:00:00
Title: Byla C-206/10: 2011 m. gegužės 5 d. Teisingumo Teismo (penktoji kolegija) sprendimas byloje Europos Komisija prieš Vokietijos Federacinę Respubliką (Valstybės įsipareigojimų neįvykdymas — Reglamentas (EEB) Nr. 1408/71 — 4 straipsnio dalies a punktas — Reglamentas (EEB) Nr. 1612/68 — 7 straipsnio 2 dalis — Vokietijos Länder (žemių) išmokos akliesiems, kurtiesiems ir neįgaliesiems — Gyvenamosios vietos sąlyga)

25.6.2011   
            
            
               LT
            
            
               Europos Sąjungos oficialusis leidinys
            
            
               C 186/7
            
         2011 m. gegužės 5 d. Teisingumo Teismo (penktoji kolegija) sprendimas byloje Europos Komisija prieš Vokietijos Federacinę Respubliką
   
   (Byla C-206/10) (1)
   
   (Valstybės įsipareigojimų neįvykdymas - Reglamentas (EEB) Nr. 1408/71 - 4 straipsnio dalies a punktas - Reglamentas (EEB) Nr. 1612/68 - 7 straipsnio 2 dalis - Vokietijos Länder (žemių) išmokos akliesiems, kurtiesiems ir neįgaliesiems - Gyvenamosios vietos sąlyga)
   2011/C 186/12
   Proceso kalba: vokiečių
   
      Šalys
   
   
      Ieškovė: Europos Komisija, atstovaujama V. Kreuschitz
   
      Atsakovė: Vokietijos Federacinė Respublika, atstovaujama T. Henze ir C. Blaschke
   
      Atsakovės pusėje įstojusi į bylą šalis: Nyderlandų Karalystė, atstovaujama M. Noort
   
      Dalykas
   
   Valstybės įsipareigojimų neįvykdymas — 1968 m. spalio 15 d. Tarybos reglamento (EEB) Nr. 1612/68 dėl laisvo darbuotojų judėjimo Bendrijoje (OL L 257, p. 2; 2004 m. specialusis leidimas lietuvių k., 5 sk., 1 t., p. 15) 7 straipsnio 2 dalies ir 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 149, p. 2; 2004 m. specialusis leidimas lietuvių k., 5 sk., 1 t., p. 35), 4 straipsnio 1 dalies a punkto kartu su III antraštinės dalies I skyriumi pažeidimas — Nacionalinės teisės aktas, pagal kurį federalinių žemių išmokos akliesiems ir neįgaliesiems suteikiamos taikant sąlygą, kad gavėjas turi gyvenamąją vietą atitinkamoje federalinėje žemėje — Reglamento (EEB) Nr. 1408/71 II priedo III skirsnyje nurodytos išmokos — Sąvoka „specialios neįmokinės išmokos“.
   
      Rezoliucinė dalis
   
   
               1.
            
            
               Nustatydama, jog asmenys, kurių atžvilgiu Vokietijos Federacinė Respublika yra kompetentinga valstybė narė, norėdami gauti išmokas akliesiems, kurtiesiems ir neįgaliesiems pagal Vokietijos žemių teisės aktus, turi nuolat ar paprastai gyventi atitinkamoje žemėje, Vokietijos Federacinė Respublika neįvykdė įsipareigojimų pagal 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, iš dalies pakeisto ir atnaujinto 1996 m. gruodžio 2 d. Tarybos reglamentu (EB) Nr. 118/97, taip pat iš dalies pakeistu 2005 m. balandžio 13 d. Europos Parlamento ir Tarybos reglamentu (EB) Nr. 647/2005, 4 straipsnio 1 dalies a punktą, susijusį su šio reglamento III antraštinės dalies 1 skyriumi, ir pagal 1968 m. spalio 15 d. Tarybos reglamento (EEB) Nr. 1612/68 dėl laisvo darbuotojų judėjimo Bendrijoje 7 straipsnio 2 dalį.
            
         
               2.
            
            
               Vokietijos Federacinė Respublika padengia bylinėjimosi išlaidas.
            
         
               3.
            
            
               Nyderlandų Karalystė padengia savo bylinėjimosi išlaidas.
            
         
      (1)  OL C 179, 2010 7 3.